02010R1015 — DA — 09.01.2017 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EU) Nr. 1015/2010 af 10. november 2010 om gennemførelse af Europa-Parlamentets og Rådets direktiv 2009/125/EF for så vidt angår krav til miljøvenligt design af husholdningsvaskemaskiner (EØS-relevant tekst) (EUT L 293 af 11.11.2010, s. 21)

Ændret ved:





Berigtiget ved:









▼B

KOMMISSIONENS FORORDNING (EU) Nr. 1015/2010

af 10. november 2010

om gennemførelse af Europa-Parlamentets og Rådets direktiv 2009/125/EF for så vidt angår krav til miljøvenligt design af husholdningsvaskemaskiner

(EØS-relevant tekst)







Artikel 1

Genstand og anvendelsesområde

1. Denne forordning fastlægger krav til miljøvenligt design i forbindelse med omsætning af husholdningsvaskemaskiner med almindelig elnettilslutning og husholdningsvaskemaskiner med almindelig elnettilslutning, som også kan drives af batterier, herunder vaskemaskiner, som sælges til anden brug end i husholdninger, og husholdningsvaskemaskiner til indbygning.

2. Denne forordning finder ikke anvendelse på kombinerede husholdningsvaske/tørremaskiner.

Artikel 2

Definitioner

I denne forordning gælder definitionerne i artikel 2 i direktiv 2009/125/EF, og derudover forstås ved:

1) »husholdningsvaskemaskine« : en automatisk vaskemaskine, der renser og skyller tekstiler med vand, og har en centrifugeringsfunktion og først og fremmest er konstrueret til anden brug end erhvervsmæssig brug

2) »husholdningsvaskemaskine til indbygning« : en husholdningsvaskemaskine, der beregnet til indbygning i et skab, en vægniche eller lignende, og som kræver montering af afsluttende beklædning

3) »automatisk vaskemaskine« : en vaskemaskine, hvor tøjet færdigbehandles af maskinen, uden at brugeren er nødt til at foretage sig noget under programforløbet

4) »kombineret husholdningsvaske/tørremaskine« : en husholdningsvaskemaskine, som både har en centrifugeringsfunktion og kan tørre tekstiler, normalt ved hjælp af varm luft og tumbling

5) »program« : en række funktioner, som er foruddefinerede, og som af producenten er erklæret egnede til vask af visse typer tekstiler

6) »cyklus« : en komplet vaske-, skylle- og centrifugeringsproces som defineret for det valgte program

7) »programvarighed« : den tid, der går fra programmets start til programmets afslutning, eksklusive en eventuel brugerindstillet forskudt start

8) »nominel kapacitet« : den maksimale vægt i kg (0,5 kg-intervaller) af tørt tøj af en bestemt type, som husholdningsvaskemaskinen af producenten er angivet til at kunne behandle i henhold til det valgte program, når den er fyldt efter producentens anvisninger

9) »halv fyldning« : halvdelen af en husholdningsvaskemaskines nominelle kapacitet for et givet program

10) »restfugtighed« : fugtmængden i tøjet efter afslutning af centrifugeringsfasen

11) »slukket tilstand« : en tilstand, hvor husholdningsvaskemaskinen er blevet slukket ved hjælp af betjeningsanordninger eller knapper, som slutbrugeren har adgang til, og som er beregnet til brug af slutbrugeren ved normal anvendelse for at opnå det laveste effektforbrug, som kan vedvare i et ubestemt tidsrum, medens husholdningsvaskemaskinen er tilsluttet en strømkilde og anvendes i overensstemmelse med producentens anvisninger. Hvis der ikke findes betjeningsanordninger hertil, forstås ved »slukket tilstand« den tilstand, der indtræder, når husholdningsvaskemaskinen af sig selv går tilbage til steady state-strømforbrug

12) »left on-tilstand« : den tilstand med det laveste strømforbrug, som kan vedvare i et ubestemt tidsrum efter afslutning af programmet og tømning af maskinen, uden at slutbrugeren foretager sig yderligere

13) »ækvivalent vaskemaskine« : en model af en husholdningsvaskemaskine, der er bragt i omsætning med samme nominelle kapacitet, samme tekniske egenskaber og samme egenskaber med hensyn til ydeevne, energi- og vandforbrug og emission af luftbåren støj under vask og centrifugering som en anden husholdningsvaskemaskinemodel, der af samme producent er bragt i omsætning under en anden handelskode.

Artikel 3

Krav til miljøvenligt design

De generiske krav til miljøvenligt design af husholdningsvaskemaskiner er anført i afsnit 1 i bilag I.

De specifikke krav til miljøvenligt design af husholdningsvaskemaskiner er anført i afsnit 2 i bilag I.

Artikel 4

Overensstemmelsesvurdering

1. Proceduren for overensstemmelsesvurdering i artikel 8 i direktiv 2009/125/EF er den interne designkontrol, der er fastlagt i samme direktivs bilag IV, eller det forvaltningssystem, der er fastlagt i samme direktivs bilag V.

2. I forbindelse med overensstemmelsesvurdering i henhold til artikel 8 i direktiv 2009/125/EF skal den tekniske dokumentation omfatte en kopi af den beregning, der er beskrevet i denne forordnings bilag II.

Hvis de oplysninger, der indgår i den tekniske dokumentation for en bestemt model husholdningsvaskemaskine er fremkommet ved beregninger på grundlag af design og/eller ekstrapolering ud fra andre ækvivalente vaskemaskiner, skal dokumentationen nøje beskrive sådanne beregninger og/eller ekstrapoleringer og prøvninger, som producenten har udført for at bekræfte nøjagtigheden af beregningsresultaterne. I sådanne tilfælde skal den tekniske dokumentation også omfatte en fortegnelse over alle andre ækvivalente modeller af husholdningsvaskemaskiner, hvor oplysningerne i den tekniske dokumentation er fremkommet på samme grundlag.

Artikel 5

Verifikationsprocedure i forbindelse med markedstilsyn

Medlemsstaternes myndigheder skal, når de udfører det i artikel 3, stk. 2, i direktiv 2009/125/EF omhandlede markedstilsyn, anvende den verifikationsprocedure, der er beskrevet i bilag III til denne forordning, for de i bilag I til denne forordning anførte krav.

Artikel 6

Referenceværdier

De vejledende referenceværdier for de miljømæssigt bedste husholdningsvaskemaskiner på markedet på tidspunktet for vedtagelsen af denne forordning er anført i bilag IV.

Artikel 7

Revision

Kommissionen reviderer denne forordning i lyset af den teknologiske udvikling senest fire år efter dens ikrafttræden og forelægger konsultationsforummet for miljøvenligt design resultaterne af revisionen. Ved revisionen vurderes navnlig testtolerancerne i bilag III, muligheden for at fastlægge krav til skylle- og centrifugeringsevne og potentialet for varmtvandstilførsel.

Artikel 8

Ikrafttræden og anvendelse

1. Denne forordning træder i kraft på tyvendedagen efter offentliggørelsen i Den Europæiske Unions Tidende.

2. Den anvendes fra den 1. december 2011.

Følgende krav til miljøvenligt design finder dog anvendelse i henhold til nedenstående tidsplan:

a) de generiske krav til miljøvenligt design i bilag I, afsnit 1, punkt 1, gælder fra den 1. december 2012

▼C1

b) de generiske krav til miljøvenligt design i bilag I, afsnit 1, punkt 2, gælder fra den 1. juni 2012

▼B

c) de generiske krav til miljøvenligt design i bilag I, afsnit 1, punkt 3, gælder fra den 1. december 2013

d) de specifikke krav til miljøvenligt design i bilag I, afsnit 2, punkt 2, gælder fra den 1. december 2013.

Denne forordning er bindende i alle enkeltheder og gælder umiddelbart i hver medlemsstat.









BILAG I

Krav til miljøvenligt design

1. GENERISKE KRAV TIL MILJØVENLIGT DESIGN

1) Ved beregning af energiforbrug og andre parametre for husholdningsvaskemaskiner anvendes de cyklusser, der anvendes til normalt snavset bomuldstøj (herefter benævnt »normalprogram til bomuld«) ved 40 °C og 60 °C. Disse cyklusser skal være let at identificere på husholdningsvaskemaskinens programvælgeranordning og/eller display og være benævnt »Bomuld 60 °C« og »Bomuld 40 °C«.

2) Betjeningsvejledningen fra producenten skal angive:

a) 60 °C- og 40 °C-normalprogrammerne til bomuld, benævnt »Bomuld 60 °C« og »Bomuld 40 °C«, og den skal specificere, at de er egnet til vask af normalt snavset bomuldstøj, og at de er de mest effektive programmer med hensyn til det kombinerede energi- og vandforbrug for vask af den pågældende type bomuldstøj; herudover angives, at den faktiske vandtemperatur kan afvige fra den anførte cyklustemperatur

b) energiforbrug i slukket tilstand og left on-tilstand

c) vejledende oplysninger om programvarighed, restfugtighed og energi- og vandforbrug for de mest anvendte vaskeprogrammer ved hel og halv fyldning

d) anbefalinger om, hvilke vaskemiddeltyper der er egnede til de forskellige vasketemperaturer.

3) Husholdningsvaskemaskiner skal give slutbrugeren mulighed for at vælge en 20 °C-cyklus. Denne cyklus skal være let at identificere på husholdningsvaskemaskinens programvælgeranordning og/eller display.

2. SPECIFIKKE KRAV TIL MILJØVENLIGT DESIGN

Husholdningsvaskemaskiner skal opfylde følgende krav:

1) Fra den 1. december 2011:

— for alle husholdningsvaskemaskiner skal energieffektivitetsindekset (EEI) være mindre end 68

— for husholdningsvaskemaskiner med en nominel kapacitet på mere end 3 kg skal vaskeevneindekset (Iw ) være større end 1,03

— for husholdningsvaskemaskiner med en nominel kapacitet på højst 3 kg skal vaskeevneindekset (Iw ) være større end 1,00

— for alle husholdningsvaskemaskiner skal vandforbruget (Wt ) være: — Wt ≤ 5 × c + 35 — hvor c er husholdningsvaskemaskinens nominelle kapacitet for 60 °C-normalprogrammet til bomuld ved hel fyldning eller for 40 °C-normalprogrammet til bomuld ved hel fyldning, hvis sidstnævnte er lavere.

2) Fra den 1. december 2013:

— for husholdningsvaskemaskiner med en nominel kapacitet på mindst 4 kg skal energieffektivitetsindekset (EEI) være mindre end 59

— for alle husholdningsvaskemaskiner skal vandforbruget være, — Wt ≤ 5 × c½ + 35 — hvor c½ er husholdningsvaskemaskinens nominelle kapacitet for 60 °C-normalprogrammet til bomuld ved halv fyldning eller for 40 °C-normalprogrammet til bomuld ved halv fyldning, hvis sidstnævnte er lavere.

Energieffektivitetsindekset (EEI), vaskeevneindekset (Iw ) og vandforbruget (Wt ) beregnes i overensstemmelse med bilag II.









BILAG II

Metode til beregning af energieffektivitetsindeks, vaskeevneindeks, vandforbrug og restfugtighed

1. BEREGNING AF ENERGIEFFEKTIVITETSINDEKS

Ved beregningen af energieffektivitetsindekset (EEI) for en husholdningsvaskemaskinemodel sammenlignes det vægtede årlige energiforbrug for en husholdningsvaskemaskine for 60 °C-normalprogrammet til bomuld ved hel og halv fyldning og 40 °C-normalprogrammet til bomuld ved halv fyldning med dens årlige standard-energiforbrug.

a) Energieffektivitetsindekset (EEI) beregnes som følger og afrundes til én decimal:

hvor:

AEC = vægtet årligt energiforbrug for husholdningsvaskemaskinen

SAEC = årligt standard-energiforbrug for husholdningsvaskemaskinen

b) Det årlige standard-energiforbrug (SAEC ) beregnes i kWh/år som følger og afrundes til to decimaler:

hvor:

c = husholdningsvaskemaskinens nominelle kapacitet for 60 °C-normalprogrammet til bomuld ved hel fyldning eller for 40 °C-normalprogrammet til bomuld ved hel fyldning, hvis sidstnævnte er lavere

c) Det vægtede årlige energiforbrug (AEC ) beregnes i kWh/år som følger og afrundes til to decimaler:

i)



hvor:

Et = vægtet energiforbrug

Po = vægtet effektforbrug i slukket tilstand

Pl = vægtet effektforbrug i left on-tilstand

Tt = programvarighed

220 = det samlede antal normale vaskecyklusser pr. år.

ii) Når der er tvungen energistyring, og husholdningsvaskemaskinen automatisk skifter til slukket tilstand efter programmets afslutning, beregnes det årlige vægtede energiforbrug (AEC ) under hensyntagen til den faktiske varighed af left on-tilstanden efter følgende formel:

hvor:

Tl = varighed af left on-tilstand

d) Det vægtede energiforbrug (Et) beregnes i kWh som følger og afrundes til tre decimaler:

hvor:

Et,60 = energiforbruget for 60 °C-normalprogrammet til bomuld

Et,60½ = energiforbruget for 60 °C-normalprogrammet til bomuld ved halv fyldning

Et,40½ = energiforbruget for 40 °C-normalprogrammet til bomuld ved halv fyldning.

e) Det vægtede effektforbrug i slukket tilstand (Po ) beregnes i W som følger og afrundes til to decimaler:

hvor:

Po,60 = effektforbruget i slukket tilstand for 60 °C-normalprogrammet til bomuld ved hel fyldning

Po,60½ = effektforbruget i slukket tilstand for 60 °C-normalprogrammet til bomuld ved halv fyldning

Po,40½ = effektforbruget i slukket tilstand for 40 °C-normalprogrammet til bomuld ved halv fyldning

f) Det vægtede effektforbrug i left on-tilstand (Pl ) beregnes i W som følger og afrundes til to decimaler:

hvor:

Pl,60 = effektforbruget i left on-tilstand for 60 °C-normalprogrammet til bomuld ved hel fyldning

Pl,60½ = effektforbruget i left on-tilstand for 60 °C-normalprogrammet til bomuld ved halv fyldning

Pl,40½ = effektforbruget i left on-tilstand for 40 °C-normalprogrammet til bomuld ved halv fyldning

g) Den vægtede programvarighed (Tt ) beregnes i minutter som følger og afrundes til nærmeste hele minut:

hvor:

Tt,60 = programvarighed for 60 °C-normalprogrammet til bomuld ved hel fyldning

Tt,60½ = programvarighed for 60 °C-normalprogrammet til bomuld ved halv fyldning

Tt,40½ = programvarighed for 40 °C-normalprogrammet til bomuld ved halv fyldning

h) Den vægtede tid i left on-tilstand (Tl ) beregnes i minutter som følger og afrundes til nærmeste hele minut:

hvor:

Tl,60 = varigheden af left on-tilstand for 60 °C-normalprogrammet til bomuld ved hel fyldning

Tl,60½ = varigheden af left on-tilstand for 60 °C-normalprogrammet til bomuld ved halv fyldning

Tl,40½ = varigheden af left on-tilstand for 40 °C-normalprogrammet til bomuld ved halv fyldning.

2. BEREGNING AF VASKEEVNEINDEKS

Ved beregning af vaskeevneindekset (Iw ) sammenlignes husholdningsvaskemaskinens vægtede vaskeevne for 60 °C-normalprogrammet til bomuld ved hel eller halv fyldning og 40 °C-normalprogrammet til bomuld ved halv fyldning med en referencevaskemaskines vaskeevne; referencevaskemaskinen skal have de egenskaber, der er anført i de nyeste, alment anerkendte måleteknikker, herunder metoder, der er fastlagt i dokumenter, for hvilke referencenumrene er offentliggjort i Den Europæiske Unions Tidende.

a) Vaskeevneindekset (Iw ) beregnes som følger og afrundes til tre decimaler:

hvor:

IW,60 = vaskeevneindekset for 60 °C-normalprogrammet til bomuld ved hel fyldning

IW,60½ = vaskeevneindekset for 60 °C-normalprogrammet til bomuld ved halv fyldning.

IW,40½ = vaskeevneindekset for 40 °C-normalprogrammet til bomuld ved halv fyldning.

b) Vaskeevneindekset for et normalt program til bomuld (p) beregnes som følger:

hvor:

WT,i = husholdningsvaskemaskinens vaskeevne ved prøvning gennem én prøvningscyklus (i)

WR,a = referencevaskemaskinens gennemsnitlige vaskeevne

n = antal prøvningscyklusser, n ≥ 3 for 60 °C-normalprogrammet til bomuld med hel fyldning, n ≥ 2 for 60 °C-normalprogrammet til bomuld med halv fyldning, og n ≥ 2 for 40 °C-normalprogrammet til bomuld med halv fyldning.

c) Vaskeevnen (W) er gennemsnittet af reflektanstallene for hver prøvestrimmel efter afslutningen af en prøvningscyklus.

3. BEREGNING AF VANDFORBRUG

Vandforbruget (Wt ) beregnes som følger og afrundes til én decimal:

Wt = Wt,60

hvor:

Wt,60 = vandforbruget for 60 °C-normalprogrammet til bomuld ved hel fyldning.

4. BEREGNING AF RESTFUGTIHEDEN

Restfugtigheden (D) for et program beregnes i procent og afrundes til nærmeste hele procent.

▼M1









BILAG III

Markedstilsynsmyndighedernes verifikation af produktets opfyldelse af kravene

De i dette bilag anførte måletolerancer gælder kun for medlemsstaternes myndigheders verifikation af de målte parametre; producenten eller importøren må ikke benytte dem som en tilladt tolerance, når værdierne i den tekniske dokumentation fastsættes, eller til at fortolke disse værdier med henblik på at opnå overensstemmelse eller på nogen måde formidle en bedre præstation.

Når det skal kontrolleres, at en produktmodel opfylder kravene i denne forordning i henhold til artikel 3, stk. 2, i direktiv 2009/125/EF, skal medlemsstaternes myndigheder med hensyn til kravene i dette bilag anvende følgende procedure:

(1) Medlemsstaternes myndigheder kontrollerer én enhed af modellen.

2) Modellen anses for at opfylde de relevante krav, hvis:

a) værdierne i den tekniske dokumentation i henhold til punkt 2 i bilag IV til direktiv 2009/125/EF (oplyste værdier) og, hvor det er relevant, de værdier, der anvendes til at beregne disse værdier, ikke er mere favorable for producenten eller importøren end resultaterne af de tilsvarende målinger, som udføres i henhold til samme punkts litra g), og

b) de oplyste værdier opfylder alle krav, der er fastsat i denne forordning, og alle krævede produktoplysninger, som offentliggøres af producenten eller importøren, ikke indeholder værdier, som er mere favorable for producenten eller importøren end de oplyste værdier, og

c) de fundne værdier (værdierne for de relevante parametre som målt under prøvning og de værdier, som beregnes ud fra disse målinger), når medlemsstaternes myndigheder tester én enhed af modellen, overholder de respektive måletolerancer, der er anført i tabel 1.

3) Hvis de resultater, der nævnes i punkt 2, litra a) eller b), ikke opnås, anses modellen og alle de modeller, som er anført som ækvivalente modeller af husholdningsvaskemaskiner i producentens eller importørens tekniske dokumentation, for ikke at opfylde kravene i denne forordning.

4) Hvis det resultat, der nævnes i punkt 2, litra c), ikke opnås, skal medlemsstaternes myndigheder teste yderligere tre enheder af samme model. Alternativt kan de yderligere tre udvalgte enheder være af en eller flere andre modeller, som producenten eller importøren har med i fortegnelsen over ækvivalente modeller i sin tekniske dokumentation.

5) Modellen anses for at opfylde de gældende krav, hvis den aritmetiske middelværdi af de fundne værdier for disse tre enheder overholder de respektive måletolerancer i tabel 1.

6) Hvis det resultat, der nævnes i punkt 5, ikke opnås, anses modellen og alle de modeller, som er anført som ækvivalente modeller af husholdningsvaskemaskiner i producentens eller importørens tekniske dokumentation, for ikke at opfylde kravene i denne forordning.

7) Medlemsstaternes myndigheder fremsender straks alle relevante oplysninger til myndighederne i de andre medlemsstater og til Kommissionen, når der træffes beslutning om, at modellen ikke opfylder kravene i punkt 3 og 6.

Medlemsstaternes myndigheder anvender måleprocedurer, som tager hensyn til de mest avancerede alment anerkendte, pålidelige, nøjagtige og reproducerbare målemetoder, herunder metoder beskrevet i dokumenter, hvis referencenumre er offentliggjort med dette formål i Den Europæiske Unions Tidende. Medlemsstaternes myndigheder benytter måle- og beregningsmetoderne i bilag II.

Medlemsstaternes myndigheder anvender kun de måletolerancer, som fremgår af tabel 1, og anvender kun proceduren i punkt 1-7 i forbindelse med de krav, der er omhandlet i nærværende bilag. Der anvendes ingen andre tolerancer såsom tolerancer i harmoniserede standarder eller i enhver anden målemetode.







Tabel 1 Måletolerancer Parametre Måletolerancer Årligt energiforbrug (AE C) Den fundne værdi må ikke overstige den oplyste værdi for AE C med mere end 10 %. Vaskeevneindeks (I W) Den fundne værdi må ikke være mere end 4 % mindre end den oplyste værdi for I W. Energiforbrug (E t) Den fundne værdi må ikke overstige den oplyste værdi for E t med mere end 10 %. Hvor der skal vælges yderligere tre enheder, må den aritmetiske middelværdi af de fundne værdier for disse tre enheder ikke overstige den oplyste værdi for E t med mere end 6 %. Programvarighed (T t) De fundne værdier må ikke overstige de oplyste værdier for T t med mere end 10 %. Vandforbrug (W t) Den fundne værdi må ikke overstige den oplyste værdi for W t med mere end 10 %. Effektforbrug i slukket tilstand og left on-tilstand (P o og P l) De fundne værdier for effektforbrug for P o og P l på over 1,00 W må ikke overstige de oplyste værdier for P o og P l med mere end 10 %. De fundne værdier for effektforbrug for P o og P l på op til og med 1,00 W må ikke overstige de oplyste værdier for P o og P l med mere end 0,10 W. Varighed af left on-tilstand (T l) Den fundne værdi må ikke overstige den oplyste værdi for T t med mere end 10 %.

▼B









BILAG IV

Referenceværdier

På tidspunktet for denne forordnings ikrafttræden er den bedste tilgængelige teknologi på markedet for husholdningsvaskemaskiner for så vidt angår deres energi- og vandforbrug, vaskeevne og emission af luftbåren støj under vask/centrifugering i forbindelse med 60 °C-normalprogrammet til bomuld ved hel fyldning fastlagt som følger ( *1 ):

1) Husholdningsvaskemaskiner med en nominel kapacitet på 3 kg:

a) energiforbrug : 0,57 kWh/cyklus (0,19 kWh/kg), svarende til et samlet årligt energiforbrug på 117,84 kWh/år, hvoraf 105,34 kWh/år går til 220 vaskecyklusser og 12,5 kWh/år til forbrug i laveffekttilstandene

b) vandforbrug : 39 liter/cyklus, svarende til 8 580 liter/år for 220 cyklusser

c) vaskeevneindeks : 1,03 ≥ Iw > 1,00

d) emission af luftbåren støj under vask/centrifugering (900 o/m) : foreligger ikke

2) Husholdningsvaskemaskiner med en nominel kapacitet på 3,5 kg:

a) energiforbrug : 0,66 kWh/cyklus (0,19 kWh/kg), svarende til et samlet årligt energiforbrug på 134,50 kWh/år, hvoraf 122,00 kWh/år går til 220 vaskecyklusser og 12,5 kWh/år til forbrug i laveffekttilstandene

b) vandforbrug : 39 liter/cyklus, svarende til 8 580 liter/år for 220 cyklusser

c) vaskeevneindeks : Iw = 1,03

d) emission af luftbåren støj under vask/centrifugering (1 100 o/m) : foreligger ikke

3) Husholdningsvaskemaskiner med en nominel kapacitet på 4,5 kg:

a) energiforbrug : 0,76 kWh/cyklus (0,17 kWh/kg), svarende til et samlet årligt energiforbrug på 152,95 kWh/år, hvoraf 140,45 kWh/år går til 220 vaskecyklusser og 12,5 kWh/år til forbrug i laveffekttilstandene

b) vandforbrug : 40 liter/cyklus, svarende til 8 800 liter/år for 220 cyklusser

c) vaskeevneindeks : Iw = 1,03

d) emission af luftbåren støj under vask/centrifugering (1 000 o/m) : 55/70 dB(A) re 1pW

4) Husholdningsvaskemaskiner med en nominel kapacitet på 5 kg:

a) energiforbrug : 0,85 kWh/cyklus (0,17 kWh/kg), svarende til et samlet årligt energiforbrug på 169,60 kWh/år, hvoraf 157,08 kWh/år går til 220 vaskecyklusser og 12,5 kWh/år til forbrug i laveffekttilstandene

b) vandforbrug : 39 liter/cyklus, svarende til 8 580 liter/år for 220 cyklusser

c) vaskeevneindeks : Iw = 1,03

d) emission af luftbåren støj under vask/centrifugering (1 200 o/m) : 53/73 dB(A) re 1pW

5) Husholdningsvaskemaskiner med en nominel kapacitet på 6 kg:

a) energiforbrug : 0,90 kWh/cyklus (0,15 kWh/kg), svarende til et samlet årligt energiforbrug på 178,82 kWh/år, hvoraf 166,32 kWh/år går til 220 vaskecyklusser og 12,5 kWh/år til forbrug i laveffekttilstandene

b) vandforbrug : 37 liter/cyklus, svarende til 8 140 liter/år for 220 cyklusser

c) vaskeevneindeks : Iw = 1,03

d) emission af luftbåren støj under vask/centrifugering (1 600 o/m) : foreligger ikke

6) Husholdningsvaskemaskiner med en nominel kapacitet på 7 kg:

a) energiforbrug : 1,05 kWh/cyklus (0,15 kWh/kg), svarende til et samlet årligt energiforbrug på 201,00 kWh/år, hvoraf 188,50 kWh/år går til 220 vaskecyklusser og 12,5 kWh/år til forbrug i laveffekttilstandene

b) vandforbrug : 43 liter/cyklus, svarende til 9 460 liter/år for 220 cyklusser

c) vaskeevneindeks : Iw = 1,03

d) emission af luftbåren støj under vask/centrifugering (1 000 o/m) : 57/73 dB(A) re 1pW

e) emission af luftbåren støj under vask/centrifugering (1 400 o/m) : 59/76 dB(A) re 1pW

f) emission af luftbåren støj under vask/centrifugering (1 200 o/m) : 48/62 dB(A) re 1pW (for husholdningsvaskemaskiner til indbygning)

7) Husholdningsvaskemaskiner med en nominel kapacitet på 8 kg:

a) energiforbrug : 1,2 kWh/cyklus (0,15 kWh/kg), svarende til et samlet årligt energiforbrug på 234,26 kWh/år, hvoraf 221,76 kWh/år går til 220 vaskecyklusser og 12,5 kWh/år til forbrug i laveffekttilstandene

b) vandforbrug : 56 liter/cyklus, svarende til 12 320 liter/år for 220 cyklusser

c) vaskeevneindeks : Iw = 1,03

d) emission af luftbåren støj under vask/centrifugering (1 400 o/m) : 54/71 dB(A) re 1pW

e) emission af luftbåren støj under vask/centrifugering (1 600 o/m) : 54/74 dB(A) re 1pW.